Document ID: 32004R0579

Komission asetus (EY) N:o 579/2004,
annettu 26 päivänä maaliskuuta 2004,
asetuksen (EY) N:o 708/98 muuttamisesta markkinointivuonna 2003/2004 interventioon oikeutetun riisin enimmäismäärien ja vähimmäislaadun osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1) ja erityisesti sen 8 artiklan b kohdan,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003(2) ja erityisesti sen 32 artiklan 3 kohdan,
sekä katsoo seuraavaa:
(1) Interventioelinten suorittamaa paddy- eli raakariisin haltuunottoa koskevat edellytykset vahvistetaan komission asetuksessa (EY) N:o 708/98(3).
(2) Asetuksessa (EY) N:o 1785/2003 rajoitetaan interventioelinten 1 päivästä huhtikuuta 31 päivään heinäkuuta 2004 hankkimat määrät 100000 tonniin. Jotta määrä jaettaisiin alueellisesti ja ajallisesti tasapuolisesti, on syytä vahvistaa määrät tuottajajäsenvaltiota ja erää kohti.
(3) Jotta varmistetaan se, että käytettävissä oleva määrä käytetään kokonaisuudessaan, on säädettävä käyttämättä jääneiden määrien siirtämisestä erästä toiseen, ja viimeisen erän on oltava koko yhteisön käytettävissä.
(4) Jotta vältetään hakemusten jättäminen keinottelumielessä, on syytä vaatia, että toimija asettaa vakuuden. Sitä on kuitenkin mukautettava toimijaryhmän perusteella ja otettava huomioon toimijoiden asettamat muut vakuudet, ja erityisesti on tehtävä ero sellaisiin tuottajiin ja niiden ryhmittymiin nähden, jotka täyttävät riisin sato- ja varastoilmoituksista 26 päivänä syyskuuta 2003 annetun komission asetuksen (EY) N:o 1709/2003(4) vaatimukset.
(5) Intervention tehostamiseksi turvaverkkona ja hyvälaatuisen riisin tuotannon kannustamiseksi on syytä nostaa interventioon ostolta edellytetyn jalostusvähimmäistuotoksen tasoa.
(6) Viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 708/98 seuraavasti:
a) Korvataan 2 artiklan 2 kohdan toinen luetelmakohta seuraavasti:
"- jalostustuotos on korkeintaan kuusi prosenttiyksikköä pienempi kuin liitteessä II olevassa B osastossa luetellut perustuotokset,".
b) Lisätään 3 a artikla seuraavasti:
" 3 a artikla
Paddy- eli raakariisin markkinointivuonna 2003/2004 interventioon oikeutetut määrät jaetaan kahteen erään tuottajajäsenvaltioiden osalta, ja yhteen yhteiseen, kaikki kyseiseltä jaksolta käytettävissä olevat, käyttämättä jääneet määrät yhdistävään erään koko yhteisön osalta liitteessä IV olevan taulukon mukaisesti.".
c) Korvataan 4 artikla seuraavasti:
" 4 artikla
1. Kaikista myyntitarjouksista on tehtävä interventioelimelle kirjallinen hakemus interventioelimen laatiman lomakkeen mukaisesti. Jotta tarjous voidaan hyväksyä, se on jätettävä liitteessä IV mainittua erää nro 1 varten 1 päivän huhtikuuta ja 9 päivän huhtikuuta 2004 välisenä aikana, erää nro 2 varten 10 päivän toukokuuta ja 14 päivän toukokuuta 2004 välisenä aikana ja erää nro 3 varten 14 päivän kesäkuuta ja 18 päivän kesäkuuta 2004 välisenä aikana, ja siinä on oltava seuraavat tiedot:
a) tarjoajan nimi;
b) tarjotun riisin varastointipaikka;
c) 1 artiklan mukaisesti tarjottu määrä;
d) lajike;
e) pääasialliset ominaisuudet mukaan luettuina kokonaistuotos ja jalostustuotos kokonaisina jyvinä,
f) korjuuvuosi,
g) tarjouksen vähimmäismäärä(5); jos tämä määrä alittuu, tarjoaja katsoo, ettei tarjousta ole jätetty,
h) interventiokeskus, jolle tarjous on jätetty;
i) todiste siitä, että tarjoaja on asettanut vakuuden, joka on 50 euroa tonnilta paddy- eli raakariisiä; vakuus on 20 euroa tonnilta paddy- eli raakariisiä sellaisten tuottajien tai niiden ryhmittymien osalta, jotka täyttävät riisin sato- ja varastoilmoituksista annetun komission asetuksen (EY) N:o 1709/2003(6) vaatimukset;
j) ilmoitus siitä, että tuote on peräisin yhteisöstä, sekä maininta tuotantoalueesta,
k) suoritetut kasvinsuojelukäsittelyt ja tarkat tiedot käytetyistä määristä.
Tehtyjä tarjouksia ei voida muuttaa eikä peruuttaa.
2. Jos hakemusta ei hyväksytä, interventioelimen on ilmoitettava siitä kyseiselle toimijalle kymmenen työpäivän kuluessa tarjouksen jättämisestä.
3. Jäsenvaltion toimivaltaisen viranomaisen on tutkittava liitteessä IV mainittujen erien osalta viimeistään 29 päivänä huhtikuuta 2004 erän nro 1 osalta ja viimeistään 3 päivänä kesäkuuta 2004 erän nro 2 osalta, ylittääkö tarjottu kokonaismäärä käytettävissä olevan määrän. Jos määrä ylittyy, se vahvistaa määrille kuuden desimaalin tarkkuudella jakokertoimen, joka vastaa suurinta mahdollista arvoa, jolla varmistetaan, että jaettu kokonaismäärä on kunkin tarjouksen vähimmäismäärä huomioon ottaen enintään käytettävissä olevan määrän suuruinen. Jos ylitystä ei tapahdu, jakokertoimen suuruus on yksi.
Käyttämättä jäänyt määrä eli käytettävissä olevan määrän ja jaetun kokonaismäärän erotus lisätään tarvittaessa seuraavaa erää varten säädettyyn määrään.
Jäsenvaltion toimivaltaisen viranomaisen on ilmoitettava komissiolle viimeistään ensimmäisessä alakohdassa ilmoitettua päivää seuraavana päivänä jakokertoimen suuruus, jaettu kokonaismäärä ja seuraavaan erään siirretty käyttämättä jäänyt määrä. Komissio saattaa nämä tiedot yleisön käyttöön Internet-sivustolleen mahdollisimman nopeasti.
Jäsenvaltion toimivaltaisen viranomaisen on ilmoitettava tarjoajalle kahden päivän kuluessa ensimmäisessä alakohdassa ilmoitetusta päivästä tarjouksen hyväksymisestä jaettuun määrään asti, mikä vastaa tarjottua määrää kerrottuna jakokertoimella. Jos määrä on kuitenkin pienempi kuin tarjouksessa ilmoitettu vähimmäismäärä, määräksi tulee nolla.
4. Jäsenvaltioiden on viimeistään 8 päivänä heinäkuuta ilmoitettava komissiolle liitteessä IV mainitun erän nro 3 osalta tarjotut määrät ja tarvittaessa täsmennetyt vähimmäismäärät. Ilmoituksessa on oltava liitteessä V esitetyt tiedot, ja se on tehtävä sähköisesti lomakkeella, jonka komissio on toimittanut tätä tarkoitusta varten jäsenvaltioille. Kyseinen ilmoitus on toimitettava vaikkei tarjouksia olisi jätetty.
Komissio kerää kaikki jäsenvaltioissa jätetyt tarjoukset ja tutkii, ylittääkö tarjottu kokonaismäärä käytettävissä olevan määrän. Jos määrä ylittyy, se vahvistaa määrille kuuden desimaalin tarkkuudella jakokertoimen, joka on suurin mahdollinen arvo, jolloin jaettu kokonaismäärä on kunkin tarjouksen vähimmäismäärään nähden enintään käytettävissä olevan määrän suuruinen. Jos ylitystä ei tapahdu, jakokertoimen suuruus on yksi.
Jäsenvaltion toimivaltaisen viranomaisen on ilmoitettava tarjoajalle kolmen työpäivän kuluessa siitä, kun kerroin julkaistaan Euroopan unionin virallisessa lehdessä, tarjouksen hyväksymisestä jaettuun määrään asti, mikä vastaa tarjottua määrää kerrottuna jakokertoimella. Jos määrä on kuitenkin pienempi kuin tarjouksessa ilmoitettu vähimmäismäärä, määräksi tulee nolla.
5. Edellä 1 kohdan i alakohdassa tarkoitettu vakuus vapautetaan suhteessa tarjottuun määrään, jota ei ole jaettu. Se vapautetaan jaetun määrän osalta kokonaan, kun 95 prosenttia mainitusta määrästä on vapautettu 6 artiklan säännösten mukaisesti.".
d) Korvataan 5 artiklan 1 kohdan ensimmäinen alakohta seuraavasti:"Tarjoukset tuottajajäsenvaltion interventioelimelle on tehtävä sitä paikkaa lähinnä olevaan interventiokeskukseen, jossa paddy- eli raakariisi on tarjouksentekohetkellä.".
e) Lisätään 7 artiklan 1 kohtaan virke seuraavasti:"Haltuunotettu tavara on tällöin varastoitava erikseen muista tavaroista.".
f) Lisätään tämän asetuksen liite I liitteeksi IV.
g) Lisätään tämän asetuksen liite II liitteeksi V.
2 artikla
Tämä asetus tulee voimaan 1 päivänä huhtikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä maaliskuuta 2004.

Labels: 3
17